als_Latn dik_Latn sag_Latn
Digitalb kalon një tjetër barrierë. Sot, kompania televizive dixhitale më e madhe në Ballkan, debuton me një tjetër risi duke kthyer në epiqendër Maqedoninë,
Digitalb kalon një tjetër barrierë. Sot, kompania televizive dixhitale më e madhe në Ballkan, debuton me një tjetër risi duke kthyer në epiqendër Maqedoninë, aty ku futbolli ka të njëjtin mision, të japë mesazhin e bashkimit të një populli, pavarësisht ndarjes që imponopjnë kufijtë. Digitalb dhe Supersport, pasi kanë sjellë të plotë në ekran futbollin Shqiptar dhe atë Kosovar, tashmë do të pasqyrojnë për herë të parë edhe derbin e Tetovës midis dy skuadrave Shqiptare të Maqedonisë, Shkëndija dhe Renova. Një mision fisnik, për të sjellë pranë ekranit një tjetër skuadër simbol të shqiptarisë, Shkëndijën e Tetovës, me synimin për të bashkuar një popull, që pavarësisht politikave, tashmë mund të ndihet krenar për këtë bashkim mbarëkombëtar nën siglën e shtëpisë virtuale sportive të çdo shqiptari.
Një lajm i cili në trevat shqiptare të Maqedonisë mori dhenë ende pa u zyrtarizuar, duke ngjallur interesimin e jashtëzakonshëm jo vetëm nga tifozët e të dyja skuadrave por nga të gjithë Shqiptarët. Lojtarët, stafet tenkike dhe drejtuesit më të lartë janë mobilizuar që ditën e sotme ta kthejnë jo vetëm në një festë të tyren por edhe në një spektakël futbolli. Për t’i uruar mirëseardhjen në familjen e madhe të futbollit shqiptar, kjo sfidë do të zhvillohet në të njëjtin orar si me takimet e Kategorisë Superiore, për të patur të njëjtën vëmendje, edhe me lidhjet në përfundim të saj me protagonistët e fushës në emisionin “Gol pas Goli”, nga stadiumi i qytetit të Tetovës. Derbi Shkëndija-Revona do të startojë në orën 14 dhe do të transmetohet live dhe ekskluzivisht në Supersport 5 dhe Supersport 5HD. Gjithçka është gati, SuperSport ju lë takim nga qyteti shqiptar i Tetovës në orën 14:00 për të shkruar një tjetër faqe të historisë së transmetimeve televizive dhe futbollistike nga trojet e banuara me shqiptarë.
als_Latn als_Latn als_Latn